stanford-oval/wikipedia huggingface dataset:
บีอีซีเวิลด์
บริษัทในกลุ่มบีอีซีเวิลด์ > กลุ่มธุรกิจการออกอากาศและสื่อโฆษณา

กลุ่มธุรกิจโทรทัศน์
บริษัท บางกอกเอ็นเตอร์เทนเม้นต์ จำกัด - ดำเนินธุรกิจบริหาร "สถานีวิทยุโทรทัศน์ไทยทีวีสีช่อง 3 อสมท" ซึ่งบริษัทฯ ทำสัญญาร่วมกิจการส่งโทรทัศน์สีกับ บริษัท อสมท จำกัด (มหาชน) ถึงวันที่ 25 มีนาคม พ.ศ. 2563 โดยที่บริษัทฯ เป็นเจ้าของเวลาออกอากาศทั้งหมด และทำหน้าที่จัดผังรายการให้เหมาะสมและทันสมัยอยู่เสมอ เพื่อเป้าหมายในการมีผู้ชมสูงสุดตลอดเวลา
บริษัท บีอีซี-มัลติมีเดีย จำกัด - เป็นบริษัทผู้ถือใบอนุญาตประกอบการช่องโทรทัศน์ภาคพื้นดินระบบดิจิทัลจาก กสทช.​ เป็นเวลา 15 ปี ระหว่างวันที่ 25 เมษายน พ.ศ. 2557 ถึงวันที่ 24 เมษายน พ.ศ. 2572 และทำสัญญาเช่าใช้บริการโครงข่ายระบบยูเอชเอฟสำหรับดิจิทัลกับองค์การกระจายเสียงและแพร่ภาพสาธารณะแห่งประเทศไทย โดยสัญญามีผลระหว่างวันที่ 1 เมษายน พ.ศ. 2557 ถึงวันที่ 16 มิถุนายน พ.ศ. 2571 และดำเนินธุรกิจบริหารช่องโทรทัศน์แบบไม่ใช้คลื่นความถี่จำนวน 3 ช่อง 3 ประเภท ได้แก่
ช่องความคมชัดละเอียดสูง "ช่อง 3 เอชดี ช่อง 33" ออกอากาศเนื้อหาจากสถานีวิทยุโทรทัศน์ไทยทีวีสีช่อง 3 แบบคู่ขนานจากความยินยอมของ กสท. ระหว่างวันที่ 10 ตุลาคม พ.ศ. 2557 ถึงวันที่ 25 มีนาคม พ.ศ. 2563 ต่อมาตั้งแต่เที่ยงคืนของวันที่ 26 มีนาคม พ.ศ. 2563 ได้ย้ายสัญลักษณ์ระบบทีวีแอนะล็อกกลับไปไว้ที่มุมบนขวา ปัดเงาเพิ่มเป็น 3 มิติ แล้วเติมตัวอักษร HD ต่อท้าย เป็นสัญลักษณ์ใหม่ ภายใต้ชื่อ "ช่อง 3 กด 33" ในระบบทีวีดิจิทัลจนถึงปัจจุบัน
ช่องความคมชัดละเอียดปกติ "ช่อง 3 เอสดี ช่อง 28" (ยุติการออกอากาศเมื่อวันที่ 30 กันยายน พ.ศ. 2562)
ช่องความคมชัดละเอียดปกติสำหรับเด็กและครอบครัว "ช่อง 3 แฟมิลี ช่อง 13" (ยุติการออกอากาศเมื่อวันที่ 30 กันยายน พ.ศ. 2562)
กลุ่มธุรกิจวิทยุ
บริษัท บางกอกเอ็นเตอร์เทนเม้นต์ จำกัด - ดำเนินการบริหารสถานีวิทยุ อสมท เอฟเอ็ม 105.5 เมกะเฮิรตซ์ ตามสัญญาเช่าเวลาโฆษณาและจัดรายการ ในสัญญาร่วมกิจการส่งโทรทัศน์สี กับ บริษัท อสมท จำกัด (มหาชน) ถึงวันที่ 31 มกราคม พ.ศ. 2563 (ปัจจุบัน คือ สมูธ เอฟเอ็ม 105.5)
บริษัท ยูแอนด์ไอคอร์ปอเรชัน จำกัด - ดำเนินการบริหารสถานีวิทยุกระจายเสียงแห่งประเทศไทย กรมประชาสัมพันธ์ เอฟเอ็ม 95.5 เมกะเฮิรตซ์ (ฮิทซ์ 955)
กลุ่มธุรกิจอินเทอร์เน็ต และ โทรศัพท์มือถือ
บริษัท บีอีซีไอ คอร์ปอเรชั่น จำกัด
บริษัท บีอีซี-มัลติมีเดีย จำกัด
กลุ่มธุรกิจการสื่อสารผ่านดาวเทียม (กำลังดำเนินการ)
บริษัท บางกอก แซทเทิลไลท์ แอนด์ เทเลคอมมิวนิเคชั่น จำกัด - โครงการดำเนินธุรกิจรับ-ส่งสัญญาณผ่านระบบดาวเทียม
บริษัท แซทเทิลไลท์ทีวีบรอดแคสติ้ง จำกัด - โครงการดำเนินธุรกิจโทรทัศน์ผ่านดาวเทียม (ยุบเลิกกิจการเมื่อวันที่ 28 ตุลาคม 2563)
กลุ่มธุรกิจภาพยนตร์
บริษัท บีอีซี-เมเจอร์ จอยน์ ฟิล์ม จำกัด - เป็นบริษัทร่วมทุนระหว่าง บางกอกเอ็นเตอร์เทนเมนต์ และ บริษัท เอ็ม สตูดิโอ จำกัด โดยเมเจอร์ ซีนีเพล็กซ์เป็นผู้ถือหุ้นใหญ่ (เดิมร่วมทุนกับ บริษัท ซาเล็คต้า จำกัด (มหาชน) หรือ บริษัท เอ็ม พิคเจอร์ส จำกัด (มหาชน) เดิม) เป็นบริษัทที่ผลิตภาพยนตร์เพื่อออกจำหน่ายทั้งในประเทศไทยและต่างประเทศ โดยมี บริษัท เอ็ม พิคเจอร์ส จำกัด บริษัทย่อยของซาเล็คต้าเป็นผู้จัดจำหน่าย
บริษัทในกลุ่มบีอีซีเวิลด์ > กลุ่มธุรกิจดำเนินการจัดหา-ผลิตรายการ และจัดจำหน่ายรายการ

กลุ่มธุรกิจจัดหา-ผลิตและจัดจำหน่ายรายการบันเทิงและสารคดี
บริษัท บีอีซี เวิลด์ จำกัด (มหาชน)
บริษัท รังสิโรตม์วนิช จำกัด - ผลิตรายการประเภทละคร
บริษัท นิวเวิลด์โปรดักชั่น จำกัด - ผลิตรายการประเภทละคร
บริษัท บีอีซี อินเตอร์เนชั่นแนล ดิสทริบิวชั่น จำกัด
บริษัท ทีวีบีทรีเน็ทเวอร์ค จำกัด - จัดหารายการประเภทภาพยนตร์จีน และ เอเชียตะวันออก
บริษัท บางกอกเทเลวิชั่น จำกัด
บริษัท แฮฟเอกู๊ดดรีม จำกัด
กลุ่มธุรกิจผลิตรายการแสดง ส่งเสริมการจำหน่ายเพลง และจัดกิจกรรมรณรงค์ต่าง ๆ
บริษัท แฮฟเอกู๊ดดรีม จำกัด
กลุ่มธุรกิจต่อเนื่องและสนับสนุน
บริษัท บีอีซีไอทีโซลูชัน จำกัด - ดำเนินธุรกิจให้บริการสารสนเทศภายในสำนักงาน
บริษัท บีอีซีแอสเซท จำกัด - ดำเนินธุรกิจถือครองและให้เช่าทรัพย์สิน
บริษัท บีอีซีบรอดแคสติ้งเซ็นเตอร์ จำกัด - ดำเนินธุรกิจให้บริการอุปกรณ์ห้องสตูดิโอ
บริษัท บีอีซีสตูดิโอ จำกัด - โครงการดำเนินธุรกิจให้บริการการผลิตรายการ และให้เช่าสตูดิโอ อุปกรณ์สตูดิโอ เพื่อการผลิต และให้บริการในงานหลังการผลิตรายการ (Post Production)
บริษัท สำนักข่าวบีอีซี จำกัด - ดำเนินธุรกิจผลิตรายการข่าวเพื่อออกอากาศทั้งทางโทรทัศน์ และทางวิทยุ และยังผลิตข่าว เพื่อขายให้กับสำนักข่าวอื่น ๆ ด้วย
ธุรกิจที่ กลุ่ม บีอีซี เวิลด์ เข้าร่วมถือหุ้น
บริษัท เวฟเอ็นเตอร์เทนเมนท์ จำกัด (มหาชน) - ดำเนินธุรกิจจัดหาลิขสิทธิ์ละครดังจากไทยทีวีสีช่อง 3 และภาพยนตร์จากค่ายหนังต่าง ๆ ทั้งในและต่างประเทศ และจำหน่ายในรูปแบบวิดีโอเทป วีซีดีและดีวีดี เพื่อความบันเทิงในที่พักอาศัย โดยกลุ่มบีอีซีเวิลด์ เข้าถือหุ้นร้อยละ 20
แหล่งข้อมูลอื่น

เว็บไซต์อย่างเป็นทางการ
สถานีโทรทัศน์ช่อง 3 เอชดี ช่อง 33 บริษัท บีอีซี-มัลติมีเดีย จำกัด
บมจ.บีอีซี-เทโร
จอนนี เอฟวันส์

| 0 | 1 | 2 | 3 |
| --- | --- | --- | --- |
 เอฟวันส์ขณะเล่นให้กับไอร์แลนด์เหนือใน ค.ศ. 2019
ข้อมูลส่วนตัว
ชื่อเต็ม:  จอนาทัน แกรนต์ เอฟวันส์
วันเกิด:   (1988-01-03) 3 มกราคม ค.ศ. 1988 (36 ปี)
สถานที่เกิด:  เบลฟัสต์ ไอร์แลนด์เหนือ
ส่วนสูง:  6 ft 2 in (1.88 m)
ตำแหน่ง:  กองหลัง
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
หมายเลข:  35
สโมสรเยาวชน
2004–2006:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2006–2015 |  แมนเชสเตอร์ยูไนเต็ด |  131 |  (4) |
| 2006 |  → รอยัลแอนต์เวิร์ป (ยืม) |  11 |  (2) |
| 2006–2007 |  → ซันเดอร์แลนด์ (ยืม) |  18 |  (1) |
| 2008 |  → ซันเดอร์แลนด์ (ยืม) |  15 |  (0) |
| 2015–2018 |  เวสต์บรอมมิชอัลเบียน |  89 |  (5) |
| 2018–2023 |  เลสเตอร์ซิตี |  121 |  (5) |
| 2023– |  แมนเชสเตอร์ ยูไนเต็ด |  29 |  (1) |
ทีมชาติ‡
|  |  ไอร์แลนด์เหนือ อายุไม่เกิน 16 ปี |  6 |  (0) |
| 2004–2005 |  ไอร์แลนด์เหนือ อายุไม่เกิน 17 ปี |  8 |  (1) |
| 2006–2024 |  ไอร์แลนด์เหนือ |  107 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 พฤษภาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 24 พฤศจิกายน 2023 (UTC)
โจนาธาน แกรนต์ เอฟวันส์ (อังกฤษ: Jonathan Grant Evans; เกิด 3 มกราคม ค.ศ. 1988) เป็นนักฟุตบอลชาวไอร์แลนด์เหนือ ปัจจุบันเล่นในตำแหน่งกองหลังให้กับแมนเชสเตอร์ยูไนเต็ด ในพรีเมียร์ลีก และทีมชาติไอร์แลนด์เหนือ
ประวัติ

จอนนี เอฟวันส์ เซ็นเตอร์แบ็กดาวรุ่งของแมนเชสเตอร์ยูไนเต็ด เกิดที่กรุงเบลฟัสต์ ในไอร์แลนด์เหนือ ด้วยความสูงที่เหมาะเจาะทำให้เขาพร้อมมากที่จะเล่นเป็นเซ็นเตอร์ฮาล์ฟ แต่ความสูงไม่ได้เป็นอุปสรรค เพราะทักษะในการเล่นลูกบนพื้นดินของเขาก็คล่องแคล่วว่องไว ถือเป็นส่วนผสมที่ลงตัวระหว่างความแข็งแกร่งของร่างกาย และทักษะที่เฉียบขาดอย่างแท้จริง
เอฟวันส์เป็นอีกหนึ่งผลผลิตของแมนเชสเตอร์ยูไนเต็ดที่ได้เข้ามาสู่ทีมตั้งแต่ปี ค.ศ. 2004 โดยเข้ามาอยู่ในทีมเยาวชนจากนั้นก็อยู่ในทีมเยาวชนมาจนถึงปี ค.ศ. 2006 ก็ได้ถูกยืมไปเล่นให้กับรอยัลแอนต์เวิร์ป ทีมพันธมิตรของสโมสรฟุตบอลแมนเชสเตอร์ยูไนเต็ดที่เบลเยียม 1 ฤดูกาล จากนั้นก็ถูกยืมไปอยู่กับซันเดอร์แลนด์ของรอย คีน อีก 2 ฤดูกาลติดต่อกัน และกลายเป็นตัวสำคัญของทีมอย่างยอดเยี่ยมช่วยให้ทีมมีเกมรับที่แกร่งขึ้น
เอฟวันส์ได้กลับมาอยู่กับแมนเชสเตอร์ยูไนเต็ดในฤดูกาล 2007–08 โดยเล่นในนัดแรกกับทีมเมื่อวันที่ 26 กันยายน ค.ศ. 2007 พบกับคอเวนทรีซิตี (เหย้า)
แม้อนาคตกำลังจะสดใส แต่ก็เกือบมีเหตุสกัดดาวรุ่ง เมื่อปลายปี ค.ศ. 2007 เนื่องจากเอฟวันส์ถูกกล่าวหาว่ามีส่วนพัวพันกับคดีข่มขืนหญิงสาวที่โรงแรมแห่งหนึ่งหลังงานเลี้ยงคริสต์มาสของทีมผีแดง เอฟวันส์ถูกเจ้าหน้าที่ตำรวจเรียกตัวไปสอบสวนก่อนจะได้รับการประกันตัวออกมา และสุดท้ายก็มีการยืนยันว่าเขาไม่ถูกตั้งข้อหากระทำความผิดใด
จนมาถึงฤดูกาล 2008–09 เขามีโอกาสลงเล่นให้กับทีมในนัดสำคัญกับเชลซี โดยได้ลงเล่นแทนเนมันยา วีดิช ที่ติดโทษแบน ซึ่งนัดนี้จบลงโดยการเสมอกันไป 1-1 ซึ่งเอฟวันส์ทำหน้าที่ของตัวเองได้อย่างไร้ที่ติ ทำให้ทุกคนสามารถไว้วางใจในตัวเขาได้แม้ว่าทีมจะขาดสุดยอดกองหลังอย่างริโอ เฟอร์ดินานด์ หรือวิดิช ก็ยังมี เอฟวันส์ ที่ทดแทนได้อย่างดี
หลังเปิดฤดูกาล 2015–16 มาได้ไม่นาน เอฟวันส์ได้ย้ายไปสู่เวสต์บรอมมิชอัลเบียน สโมสรในระดับพรีเมียร์ลีกเช่นเดียวกัน ด้วยการเซ็นสัญญา 4 ปี ด้วยค่าตัวราว 6 ล้านปอนด์ (ประมาณ 330 ล้านบาท) และอาจจะเพิ่มอีก 2 ล้านปอนด์ (ประมาณ 110 ล้านบาท) ตามเงื่อนไขต่าง ๆ ที่ระบุเอาไว้ด้วย
กับทีมชาติไอร์แลนด์เหนือ เอฟวันส์ติดทีมชาติชุดใหญ่มาตั้งแต่ปี ค.ศ. 2006 แล้ว เป็นเวลาก่อนที่จะได้ลงให้ทีมชุดใหญ่ของแมนเชสเตอร์ยูไนเต็ดเสียอีก และเป็นกองหลังตัวหลักของทีมมาต่อเนื่อง
เกียรติประวัติ

พรีเมียร์ลีก: 2008–09, 2010–11, 2012–13
อีเอฟแอลคัพ: 2008–09
เอฟเอคอมมิวนิตีชีลด์: 2008
ยูฟ่าแชมเปียนส์ลีก: 2007–08
ฟุตบอลชิงแชมป์สโมสรโลก: 2008
เอฟเอคัพ: 2023-24
เอฟเอคัพ: 2020–21,
แหล่งข้อมูลอื่น

Profile เก็บถาวร 2023-07-18 ที่ เวย์แบ็กแมชชีน at the Irish Football Association website
จอนนี เอฟวันส์ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของสโมสรฟุตบอลแมนเชสเตอร์ยูไนเต็ด  |
| --- | --- |
 1 บายึนดือร์  2 ลินเดอเลิฟ  3 มาซราอุย  4 เดอ ลิคต์  5 แมไกวร์  6 มาร์ติเนซ  7 เมานต์  8 ฟือร์นังดึช (c)  9 ฮอยลุนด์  10 แรชฟอร์ด  11 ซีร์กเซ  12 มาลาเซีย  14 อีเรกเซิน  15 โยโร  16 ดียาโล  17 การ์นาโช  18 กาเซมีรู  20 ดาโล  21 อังโตนี  22 ฮีตัน  23 ชอว์  24 ออนานา  25 อูการ์เต  35 เอฟวันส์  36 วีทลีย์  37 เมนู  41 อามาส  43 คอลเยอร์  44 กอร์  ผู้จัดการ: อามอริม 
| ด ค กรายชื่อนักกีฬาทีมชาตินอร์เทิร์นไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  |
พ.ศ. 2550

ตามเข็มนาฬิกาจากบนซ้าย: สตีฟ จอบส์เปิดตัวไอโฟนรุ่นแรกของแอปเปิล; ตัมแอร์ไลน์ส เที่ยวบินที่ 3054 เลยทางวิ่งเครื่องบินและชนกับสถานีเติมน้ำมัน ทำให้มีผู้เสียชีวิตเกือบ 200 คน; อดีตนายกรัฐมนตรีปากีสถาน เบนาซีร์ บุตโต ถูกลอบสังหาร; พ.ศ. 2550 ถือเป็นจุดเริ่มต้นของวิกฤติสินเชื่อซับไพรม์ในสหรัฐ; การเคลื่อนพลของทหารไปรบในสงครามอิรัก; ประชาคมเวอร์จิเนียเทคไว้ทุกข์ต่อเหยื่อการสังหารหมู่ที่มหาวิทยาลัยเวอร์จิเนียเทคที่มีนักศึกษาถูกสังหารไป 32 คน; เปิดตัวกูเกิล สตรีตวิว; รัฐสมาชิกสหภาพยุโรปลงนามสนธิสัญญาลิสบอน
| --- | --- |
ศตวรรษ::  20  21  22
ปี::  2547  2548  2549  2550  2551  2552  2553
| --- | --- |
ปฏิทินสุริยคติไทย: 2550
ปฏิทินกริกอเรียน: 2007 MMVII
Ab urbe condita: 2760
ปฏิทินอาร์มีเนีย: 1456 ԹՎ ՌՆԾԶ
ปฏิทินอัสซีเรีย: 6757
ปฏิทินบาไฮ: 163–164
ปฏิทินเบงกอล: 1414
ปฏิทินเบอร์เบอร์: 2957
ปีในรัชกาลอังกฤษ: 55 Eliz. 2 – 56 Eliz. 2
พุทธศักราช: 2551
ปฏิทินพม่า: 1369
ปฏิทินไบแซนไทน์: 7515–7516
ปฏิทินจีน: 丙戌年 (จอธาตุไฟ) 4703 หรือ 4643     — ถึง — 丁亥年 (กุนธาตุไฟ) 4704 หรือ 4644
ปฏิทินคอปติก: 1723–1724
ปฏิทินดิสคอร์เดีย: 3173
ปฏิทินเอธิโอเปีย: 1999–2000
ปฏิทินฮีบรู: 5767–5768
ปฏิทินฮินดู: 
 - วิกรมสมวัต: 2063–2064
 - ศกสมวัต: 1929–1930
 - กลียุค: 5108–5109
ปฏิทินโฮโลซีน: 12007
ปฏิทินอิกโบ: 1007–1008
ปฏิทินอิหร่าน: 1385–1386
ปฏิทินอิสลาม: 1427–1428
ปฏิทินญี่ปุ่น: ศักราชเฮเซ 19 (平成１９年)
ปฏิทินจูเช: 96
ปฏิทินจูเลียน: กริกอเรียนลบ 13 วัน
ปฏิทินเกาหลี: 4340
ปฏิทินหมินกั๋ว: ROC 96 民國96年
เวลายูนิกซ์: 1167609600–1199145599
กล่องนี้:  ดู คุย แก้
พุทธศักราช 2550 ตรงกับปีคริสต์ศักราช 2007 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น
ปีกุน นพศก จุลศักราช 1369 (วันที่ 16 เมษายน เป็นวันเถลิงศก)
ปีจัดงานเฉลิมพระเกียรติเนื่องในโอกาสมหามงคลเฉลิมพระชนมพรรษา 80พรรษา 5ธันวาคม 2550 ของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร พระราชพิธีฉลองสิริราชสมบัติครบ 61 ปี 9 มิถุนายน 2550
120 ปี ความสัมพันธ์การทูตไทย-ญี่ปุ่น
เป็นปีฟิสิกส์สุริยะสากล (International Heliophysical year) ปีขั้วโลกสากล (International Polar Year)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร(พ.ศ. 2489 – พ.ศ. 2559)
นายกรัฐมนตรี: พลเอกสุรยุทธ์ จุลานนท์ (1 ตุลาคม พ.ศ. 2549 – 28 มกราคม พ.ศ. 2551)
เหตุการณ์ > มกราคม

1 มกราคม -
เริ่มใช้เลขมาตรฐานสากลประจำหนังสือ (ISBN) แบบ 13 หลัก แทนแบบ 10 หลัก
พัน กี-มุน ชาวเกาหลีใต้ เข้ารับตำแหน่งเลขาธิการสหประชาชาติ ต่อจาก โคฟี อันนัน
สาธารณรัฐบัลแกเรียและประเทศโรมาเนียเข้าเป็นสมาชิกสหภาพยุโรป
สาธารณรัฐสโลวีเนียเปลี่ยนสกุลเงินจากโทลาร์เป็นยูโร
สาธารณรัฐแองโกลาเข้าเป็น
สมาชิกกลุ่มประเทศผู้ส่งออกน้ำมัน (โอเปก)
11 มกราคม
สาธารณรัฐสังคมนิยมเวียดนามเข้าเป็นสมาชิกองค์การการค้าโลก (ดับเบิลยูทีโอ)
ประเทศจีนทดลองยิงทำลายดาวเทียมของตนในอวกาศด้วยขีปนาวุธ ทำให้เกิดการวิพากษ์วิจารณ์จากประเทศอื่น
12 มกราคม - สถานทูตสหรัฐประจำกรุงเอเธนส์ สาธารณรัฐเฮลเลนิก (ประเทศกรีซ) ถูกโจมตีด้วยจรวดอาร์พีจี ทำให้เกิดความเสียหายในระดับเล็กน้อย และไม่มีผู้ใดได้รับบาดเจ็บ
14 มกราคม - ไรอัน ฮอลล์ นักวิ่งชาวอเมริกัน ทำลายสถิติการวิ่งฮาล์ฟมาราธอนของสหรัฐ
22 มกราคม - เกิดเหตุระเบิดในตลาดกลางกรุงแบกแดด สาธารณรัฐอิรัก ส่งผลให้มีผู้เสียชีวิต 88 ราย
29 มกราคม
กระทรวงสาธารณสุขประกาศใช้มาตรการบังคับใช้สิทธิ (compulsory licensing) กับยารักษาโรคเอดส์ชนิดดื้อยา เอฟฟาไวเรนซ์ (Efavirenz) คาเลตรา (Kaletra) และยาละลายลิ่มเลือดอุดตัน พลาวิคซ์ (Plavix) ซึ่งเปิดทางให้ไทยผลิตยาเอง มีราคาถูกลง และถูกต้องตามปฏิญญาโดฮาขององค์การการค้าโลก
เกิดเหตุระเบิดพลีชีพในร้านขายขนมปังในรัฐอิสราเอล ส่งผลให้มีผู้เสียชีวิต 3 ราย
30 มกราคม - ไมโครซอฟท์เปิดตัว "วินโดวส์วิสตา" ระบบปฏิบัติการวินโดวส์ตัวใหม่ล่าสุด
เหตุการณ์ > กุมภาพันธ์

2 กุมภาพันธ์ - คณะกรรมการระหว่างประเทศว่าด้วยการเปลี่ยนแปลงของภูมิอากาศ (ไอพีซีซี) ลงความเห็นว่าเป็นไปได้อย่างยิ่งที่มนุษย์มีส่วนทำให้เกิดภาวะโลกร้อน และคาดว่าปลายคริสต์ศตวรรษที่ 21 อุณหภูมิเฉลี่ยของโลกจะเพิ่มขึ้น 1.8-4 ?C พร้อมกับระดับน้ำทะเลที่สูงขึ้น
3 กุมภาพันธ์
สาธารณรัฐอินโดนีเซียประกาศสถานการณ์ฉุกเฉินหลังจากเกิดวาตภัยจากปรากฏการณ์เอลนีโญ
เกิดเหตุระเบิดรถบรรทุกกลางฝูงชนในตลาดกลางกรุงแบกแดด สาธารณรัฐอิรัก เป็นผลให้มีผู้เสียชีวิต 135 ราย และบาดเจ็บ 339 ราย
4 กุมภาพันธ์
ซูเปอร์โบวล์ XLI จัดขึ้นที่สนามกีฬาดอลฟิน เมืองไมอามี รัฐฟลอริดา สหรัฐ
ทีมฟุตบอลทีมชาติสิงคโปร์ได้รับตำแหน่งชนะเลิศจากการแข่งขันรายการฟุตบอลชิงแชมป์แห่งชาติอาเซียน ครั้งที่ 6 ด้วยการเอาชนะทีมฟุตบอลทีมชาติไทยด้วยประตูรวม 3 ประตูต่อ 2 หลังจากที่เสมอกัน 1 ประตูต่อ 1 ในรอบชิงชนะเลิศนัดสุดท้าย ณ สนามศุภชลาศัย กรุงเทพมหานคร
13 กุมภาพันธ์ - การเจรจา 6 ฝ่ายแก้วิกฤตินิวเคลียร์คืบหน้า หลังเกาหลีเหนือยอมปิดเตาปฏิกรณ์นิวเคลียร์หลักเป็นการชั่วคราวเพื่อแลกกับน้ำมัน และยอมให้ไอเออีเอเข้าไปตรวจสอบ
28 กุมภาพันธ์ - ยานนิวฮอไรซันส์ ผ่านใกล้ดาวพฤหัสบดี ก่อนมุ่งหน้าต่อไปยังดาวพลูโต
เหตุการณ์ > มีนาคม

3-4 มีนาคม - เกิดจันทรุปราคาเต็มดวง
7 มีนาคม - เกิดไฟไหม้เครื่องบินโบอิง 737-400 ของสายการบินการูด้าแอร์ ขณะลงจอดที่สนามบินจังหวัดย็อกยาการ์ตา บนเกาะชวาทางตอนกลางของประเทศอินโดนีเซีย ผู้โดยสารส่วนหนึ่งรวมทั้งนักบินถูกไฟคลอกเสียชีวิต 49 คน มีผู้รอดชีวิต 90 คน
13 มีนาคม - วันก่อตั้งแนวร่วมสหชาติ
19 มีนาคม - เกิดสุริยุปราคาบางส่วน เห็นได้ในเอเชียใต้ เอเชียตะวันออก และอะแลสกา
23 มีนาคม - เครื่องเล่นเกม "โซนี่เพลย์สเตชัน 3" ออกวางจำหน่ายทั่วโลก
เหตุการณ์ > เมษายน

2 เมษายน
เวลส์สั่งห้ามการสูบบุหรี่ในที่สาธาณะและสถานที่ทำงาน
เกิดธรณีพิบัติภัยในหมู่เกาะโซโลมอนวัดแรงสั่นสะเทือนได้ 8.1 ริกเตอร์ และยังส่งผลให้เกิดคลื่นสึนามิ
16 เมษายน - โช ซึง-ฮี ก่อเหตุสังหารหมู่ที่มหาวิทยาลัยเวอร์จิเนียเทคในสหรัฐ มีผู้เสียชีวิต 33 คน นับเป็นเหตุการณ์ฆ่าหมู่ในสถานศึกษาที่รุนแรงที่สุดครั้งหนึ่งในประวัติศาสตร์สหรัฐ
เหตุการณ์ > พฤษภาคม

3 พฤษภาคม
การเลือกตั้งสมาชิกสภาผู้แทนราษฎรและรัฐบาลท้องถิ่นของสกอตแลนด์
การเลือกตั้งรัฐบาลท้องถิ่นของอังกฤษ
5 พฤษภาคม - เครื่องบินสายการบินเคนยาแอร์เวย์ส เที่ยวบินที่เคคิว 507 ตกในสาธารณรัฐแคเมอรูน
6 พฤษภาคม
นีกอลา ซาร์กอซี ได้รับเลือกตั้งเป็นประธานาธิบดีสาธารณรัฐฝรั่งเศส โดยเอาชนะเซโกแลน รัวยาล ด้วยคะแนนร้อยละ 53 ของคะแนนเสียงทั้งหมด
สโมสรฟุตบอลแมนเชสเตอร์ยูไนเต็ดได้รับตำแหน่งชนะเลิศการแข่งขันฟุตบอลเอฟเอ พรีเมียร์ลีก ฤดูกาลที่ 2006/2007
10 พฤษภาคม - นายโทนี แบลร์ นายกรัฐมนตรีแห่งสหราชอาณาจักร ประกาศว่าจะลาออกจากตำแหน่ง ในวันที่ 27 มิถุนายน โดยสละตำแหน่ง ให้นายกอร์ดอน บราวน์ รัฐมนตรีว่าการกระทรวงการคลัง เป็นนายกรัฐมนตรีคนต่อไป
16 พฤษภาคม
นีกอลา ซาร์กอซี เข้ารับตำแหน่งประธานาธิบดีฝรั่งเศส ต่อจากฌัก ชีรัก
19 พฤษภาคม
สโมสรฟุตบอลเชลซีได้รับตำแหน่งชนะเลิศการแข่งขันฟุตบอลเอฟเอ คัพ 2007 (อังกฤษ) ณ สนามกีฬานิวเวมบลีย์ กรุงลอนดอน ประเทศอังกฤษ หลังเอาชนะสโมสรฟุตบอลแมนเชสเตอร์ยูไนเต็ด 1 ประตูต่อ 0 ในช่วงต่อเวลาพิเศษ โดยการแข่งขันนัดนี้ยังใช้เป็นนัดเปิดสนามกีฬานิวเวมบลีย์อย่างเป็นทางการอีกด้วย
ทีมฟุตซอลทีมชาติอิหร่านได้รับตำแหน่งชนะเลิศในการแข่งขันฟุตซอลชิงแชมป์แห่งชาติเอเชีย 2007 ณ ญี่ปุ่น ด้วยการเอาชนะทีมฟุตซอลทีมชาติญี่ปุ่นในรอบชิงชนะเลิศ 4 ประตูต่อ 1
23 พฤษภาคม - สโมสรฟุตบอลเอซี มิลาน ได้รับตำแหน่งชนะเลิศในการแข่งขันฟุตบอลยูฟ่า แชมเปียนส์ลีก ฤดูกาลที่ 2006 ถึง 2007 ณ สนามกีฬาโอลิมปิคสเตเดียม กรุงเอเธนส์ สาธารณรัฐเฮลเลนิก (ประเทศกรีซ) ด้วยการเอาชนะสโมสรฟุตบอลลิเวอร์พูลในรอบชิงชนะเลิศ 2 ประตูต่อ 1
25 พฤษภาคม
ภาพยนตร์เรื่อง "ผจญภัยล่าโจรสลัดสุดขอบโลก" (Pirates of the Caribbean: At World's End) เปิดฉายรอบปฐมทัศน์
ฉลองครบรอบ 30 ปีของภาพยนตร์เรื่อง "สตาร์วอร์ส" ของจอร์จ ลูคัส
เปิดตัวกูเกิ้ล สตรีตวิวเป็นครั้งแรก
30 พฤษภาคม - ตุลาการรัฐธรรมนูญวินิจฉัยตัดสินคดียุบพรรค 4 พรรคการเมือง คือ พรรคไทยรักไทย พรรคประชาธิปไตยก้าวหน้า พรรคพัฒนาชาติไทย และพรรคแผ่นดินไทย
เหตุการณ์ > มิถุนายน

5 มิถุนายน - ยานเมสเซนเจอร์โคจรผ่านใกล้ดาวศุกร์
8 มิถุนายน - องค์การนาซาส่งกระสวยอวกาศแอตแลนติสขึ้นบินพร้อมนักบินอวกาศ 7 คน เพื่อเดินทางไปในภารกิจต่อเติมสถานีอวกาศนานาชาติ
14 มิถุนายน - ซานแอนโตนิโอ สเปอรส์ มีชัยเหนือคลีฟแลนด์ คาวาเลียส์ 4-0 เกม คว้าแชมป์บาสเกตบอลเอ็นบีเอ ฤดูกาล 2006-2007 โดยโทนี พาร์กเกอร์ ได้รับเลือกเป็นผู้เล่นทรงคุณค่า
19 มิถุนายน - เกิดแผ่นดินไหว ขนาด 4.5 ริกเตอร์ จุดศูนย์กลางอยู่ที่อำเภอแม่ริม จังหวัดเชียงใหม่
27 มิถุนายน - โทนี แบลร์ พ้นจากตำแหน่งนายกรัฐมนตรีแห่งสหราชอาณาจักร โดยผู้ที่เข้าดำรงตำแหน่งแทนได้แก่ กอร์ดอน บราวน์
30 มิถุนายน-10 กรกฎาคม - การเลือกตั้งสมาชิกสภาผู้แทนราษฎรในประเทศปาปัวนิวกินี
เหตุการณ์ > กรกฎาคม

7 กรกฎาคม
การแสดงมหกรรมคอนเสิร์ต "ไลฟ์เอิร์ธ" เพื่อรณรงค์ให้ผู้คนตระหนักในปัญหาปรากฏการณ์โลกร้อน
21 กรกฎาคม - กำหนดวางจำหน่ายวรรณกรรมแฮร์รี่ พอตเตอร์ ฉบับภาษาอังกฤษ ชุดที่ 7 (ชุดสุดท้าย) ตอน แฮร์รี่ พอตเตอร์กับเครื่องรางยมทูต
29 กรกฎาคม - ทีมฟุตบอลทีมชาติอิรักชนะเลิศการแข่งขันฟุตบอลชิงแชมป์แห่งชาติเอเชีย ครั้งที่ 14 ณ สนามกีฬาบังการ์โน กรุงจาการ์ตา สาธารณรัฐอินโดนีเซีย
เหตุการณ์ > สิงหาคม

19 สิงหาคม - การลงประชามติ ร่างรัฐธรรมนูญแห่งราชอาณาจักรไทย พุทธศักราช 2550
28 สิงหาคม - จันทรุปราคาเต็มดวง
เหตุการณ์ > กันยายน

8-9 กันยายน - การประชุมความร่วมมือทางเศรษฐกิจเอเชีย-แปซิฟิก ที่ซิดนีย์
11 กันยายน - สุริยุปราคาบางส่วน
16 กันยายน - เกิดอุบัติเหตุเครื่องบินโดยสารของสายการบินวันทูโก ประสบอุบัติเหตุไถลออกจากทางวิ่งขณะร่อนลงจอดที่สนามบินภูเก็ต เครื่องเกิดการระเบิด ทำให้มีผู้เสียชีวิต 89 คน บาดเจ็บ 41 คน
19 กันยายน - นวน เจีย อดีตสมาชิกผุ้นำเขมรแดงถูกจับกุมข้อหาอาชญากรสงครามและก่ออาชญากรรมต่อมนุษยชาติระหว่างที่เขมรแดงเรืองอำนาจในกัมพูชา
กันยายน - องค์การนาซาส่งยานดอว์นขึ้นสู่อวกาศในภารกิจสำรวจดาวเคราะห์น้อย 2 ดวง
เหตุการณ์ > พฤศจิกายน

4 พฤศจิกายน
การเลือกตั้งทั่วไปในสาธารณรัฐตุรกี
เหตุการณ์ > ธันวาคม

19 ธันวาคม - การเลือกตั้งประธานาธิบดีในสาธารณรัฐเกาหลี
23 ธันวาคม - การเลือกตั้งสมาชิกสภาผู้แทนราษฎรในประเทศไทย พ.ศ. 2550
27 ธันวาคม - เบนาซีร์ บุตโต อดีตนายกรัฐมนตรีปากีสถาน ถูกลอบสังหาร และมีผู้เสียชีวิตอีกอย่างน้อย 20 คน โดยเหตุระเบิดในการหาเสียงในราวัลปินดี
วันสำคัญทางศาสนาและพิธีกรรม

18 กุมภาพันธ์ - วันตรุษจีน
3 มีนาคม - วันมาฆบูชา
13-15 เมษายน - สงกรานต์
10 พฤษภาคม - วันพืชมงคล
31 พฤษภาคม - วันวิสาขบูชา
29 กรกฎาคม - วันอาสาฬหบูชา
30 กรกฎาคม - วันเข้าพรรษา
27 สิงหาคม - วันสารทจีน
11 กันยายน - วันแรกของเดือนรอมะฎอน
26 ตุลาคม - วันออกพรรษา
24 พฤศจิกายน - วันลอยกระทง
25 ธันวาคม - วันคริสต์มาส
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2550
13 มกราคม - กิตติชัย แช่มฉลี ทายาทแช่มฉลีคนที่ 4 รองจากวาสนา แช่มฉลี
10 เมษายน - เจ้าหญิงอารียานแห่งเนเธอร์แลนด์
11 เมษายน - จอง อาฮยอน สมาชิกเกิร์ลกรุ๊ปวงเบบีมอนสเตอร์
18 เมษายน - เจ้าชายเลโรโทรี เซเอโซ มกุฎราชกุมารแห่งเลโซโท
21 เมษายน - เจ้าหญิงอิซาเบลลาแห่งเดนมาร์ก
29 เมษายน - อินฟันตาโซฟีอาแห่งสเปน
6 สิงหาคม - จักริน โมแรน นักแสดงชายลูกครึ่งไทย-อเมริกัน
17 ตุลาคม - ชิน ฮารัม สมาชิกเกิร์ลกรุ๊ปวงเบบีมอนสเตอร์
18 ตุลาคม - ณัฐพัชร์ นิมจิรวัฒน์ นักแสดงชายชาวไทย
23 ตุลาคม - ภูวรักษ์ คำสิงห์ นักแสดงชาย ยูทูบเบอร์ชาวไทย และเป็นลูกชายของ สมรักษ์ คำสิงห์
28 พฤศจิกายน - สุภาภัสสร์ ผลเจริญรัตน์ นักแสดงหญิงชาวไทย
30 พฤศจิกายน - กัณฐพัทธ์ กิติชัยวรางค์กูร นักแสดงชายชาวไทย
17 ธันวาคม - เจมส์ ไวเคานต์เซเวิร์น
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2550
วันถึงแก่กรรม > มกราคม

8 มกราคม - จูหลิง ปงกันมูล ข้าราชการชาวไทย (เกิด มีนาคม พ.ศ. 2522)
12 มกราคม - สุข สูงสว่าง นักธุรกิจชาวไทย
13 มกราคม - ไมเคิล เบรกเคอร์ นักดนตรีชาวอเมริกัน
19 มกราคม - สก็อตต์ ชาร์ลส์ บิเกอโลว์ นักแสดงมวยปล้ำชาวอเมริกัน (เกิด 1 กันยายน พ.ศ. 2504)
21 มกราคม - ปรีชา เฉลิมวณิชย์ ข้าราชการชาวไทย (เกิด 18 พฤศจิกายน พ.ศ. 2481)
29 มกราคม - พลตำรวจตรี หม่อมราชวงศ์เจตจันทร์ ประวิตร ตำรวจชาวไทย (เกิด 26 พฤศจิกายน พ.ศ. 2478)
วันถึงแก่กรรม > กุมภาพันธ์

1 กุมภาพันธ์ - เสรี หวังในธรรม ศิลปินแห่งชาติ (เกิด 3 มกราคม พ.ศ. 2480)
7 กุมภาพันธ์ - ประมาณ ชันซื่อ ข้าราชการชาวไทย (เกิด 1 มิถุนายน พ.ศ. 2479)
8 กุมภาพันธ์ - แอนนา นิโคล สมิธ นางแบบ/นักแสดงหญิงชาวอเมริกัน (เกิด 28 กุมภาพันธ์ พ.ศ. 2510)
19 กุมภาพันธ์ - เหี่ยวฟ้า ศิลปินตลก
20 กุมภาพันธ์ - ศักดา โมกขมรรคกุล องคมนตรีและข้าราชการชาวไทย (เกิด 8 ธันวาคม พ.ศ. 2480)
วันถึงแก่กรรม > มีนาคม

12 มีนาคม - สุวิทย์ วัดหนู นักเคลื่อนไหวชาวไทย (เกิด 20 ธันวาคม พ.ศ. 2495)
19 มีนาคม - บุญชู โรจนเสถียร นักการธนาคารและนักการเมือง อดีตรองนายกรัฐมนตรี (เกิด 24 มกราคม พ.ศ. 2465)
30 มีนาคม - ดีเด่น เก่งการุณ นักมวยชาวไทย (เกิด 25 เมษายน พ.ศ. 2521)
วันถึงแก่กรรม > เมษายน

15 เมษายน - สุวัฒน์ วรดิลก (รพีพร) นักเขียน ศิลปินแห่งชาติ
18 เมษายน - กิตติ อัครเศรณี ผู้สร้างภาพยนตร์และละคร
23 เมษายน - บอริส เยลซิน ประธานาธิบดีคนแรกของรัสเซีย (เกิด 1 กุมภาพันธ์ พ.ศ. 2474)
วันถึงแก่กรรม > พฤษภาคม

12 พฤษภาคม - ท่านผู้หญิงพูนศุข พนมยงค์ ภริยาปรีดี พนมยงค์
13 พฤษภาคม - พระประมุขมาลีเอตัว ตานุมาฟิลิที่ 2 ประมุขแห่งรัฐซามัว
14 พฤษภาคม - เพ็ญศรี พุ่มชูศรี นักร้อง ศิลปินแห่งชาติ
21 พฤษภาคม - สาคร ยังเขียวสด ศิลปินแห่งชาติ
27 พฤษภาคม - อิซูมิ ซากาอิ นักร้องหญิงชาวญี่ปุ่น (เกิด 6 กุมภาพันธ์ พ.ศ. 2510)
30 พฤษภาคม - เกษม ศิริสัมพันธ์ นักการเมืองไทย อดีตรัฐมนตรี
วันถึงแก่กรรม > มิถุนายน

8 มิถุนายน - เสกสรรค์ ภู่ประดิษฐ์ พิธีกร นักดนตรี
25 มิถุนายน - คริสโตเฟอร์ ไมเคิล เบนวา นักแสดงมวยปล้ำชาวแคนาดา (เกิด 21 พฤษภาคม พ.ศ. 2510)
28 มิถุนายน - คิอิชิ มิยาซาวา นายกรัฐมนตรีคนที่ 78 ของญี่ปุ่น (เกิด 8 ตุลาคม พ.ศ. 2462)
วันถึงแก่กรรม > กรกฎาคม

3 กรกฎาคม - ทองใบ เรืองนนท์ ศิลปินแห่งชาติ (เกิด พ.ศ. 2469)
13 กรกฎาคม - ท้วม ทรนง นักแสดงชาวไทย (เกิด พ.ศ. 2469)
วันถึงแก่กรรม > กันยายน

6 กันยายน - ลูซิอาโน ปาวารอตติ นักร้องโอเปร่าชาวอิตาลี (เกิด 12 ตุลาคม พ.ศ. 2478)
28 กันยายน - กิตติคุณ เชียรสงค์ นักร้อง (เกิด 25 พฤษภาคม พ.ศ. 2500)
วันถึงแก่กรรม > สิงหาคม

8 สิงหาคม - ครูทองดี สุจริตกุลครูผู้สอนดนตรีไทย (จะเข้) (เกิด 8 พฤษภาคม พ.ศ. 2455)
วันถึงแก่กรรม > ตุลาคม

10 ตุลาคม - หลวงพ่อปัญญานันทภิกขุ พระสงฆ์ชาวไทย
12 ตุลาคม - โซ วิน นายกรัฐมนตรีพม่า
26 ตุลาคม - ขุนส่า ขุนศึกชาวไทยใหญ่
วันถึงแก่กรรม > พฤศจิกายน

3 พฤศจิกายน - ศาสตราจารย์ พลเรือตรี สมภพ ภิรมย์ สถาปนิก ทหารเรือ ราชบัณฑิต และศิลปินแห่งชาติ (เกิด 26 กรกฎาคม พ.ศ. 2459)
10 พฤศจิกายน - นอร์มัน เมลเลอร์ นักเขียน นักหนังสือพิมพ์ คอลัมนิสต์ และผู้กำกับภาพยนตร์ชาวอเมริกัน (เกิด 31 มกราคม พ.ศ. 2466)
23 พฤศจิกายน - ทนงศักดิ์ ภักดีเทวา นักร้อง นักแต่งเพลง และนักแสดง (เกิด 29 สิงหาคม พ.ศ. 2478)
24 พฤศจิกายน - ศุภพร มาพึ่งพงศ์ ผู้บรรยายกีฬา (เกิด 13 พฤศจิกายน พ.ศ. 2489)
24 พฤศจิกายน - อุเทน เตชะไพบูลย์ ผู้ก่อตั้งธนาคารศรีนคร และมูลนิธิป่อเต็กตึ๊ง (เกิด 3 มกราคม พ.ศ. 2456)
วันถึงแก่กรรม > ธันวาคม

2 ธันวาคม - เปลื้อง ฉายรัศมี ศิลปินแห่งชาติ (เกิด 25 ตุลาคม พ.ศ. 2475)
9 ธันวาคม - ปาณรวัฐ กิตติกรเจริญ นักร้อง (เกิด 2 ธันวาคม พ.ศ. 2525)
27 ธันวาคม - เบนาซี บุตโต อดีตนายกรัฐมนตรีปากีสถาน
บันเทิงคดีที่อ้างอิงถึงปีนี้ > วิดีโอเกม

ร็อกแมน (เมกา แมน) - มีเนื้อเรื่องที่กล่าวว่า ดร.โธมัส ไลท์ ผู้สร้างร็อกแมน ได้รับรางวัลโนเบลสาขานักสร้างหุ่นยนต์ประจำปีนี้
ดุกนูกเค็ม 3ดี วางจำหน่าย พ.ศ. 2539 - มีเหตุการณ์ในเกมที่เกิดขึ้นในเดือนธันวาคมของปีนี้
เอาต์แคสต์ วางจำหน่าย พ.ศ. 2542
เมทัลเกียร์โซลิด 2: ซันส์ออฟลิเบอร์ตี วางจำหน่าย พ.ศ. 2544
ทอม แคลนซีย์ส เรนโบว์ซิกซ์ 3: ราเว็นชีลด์ วางจำหน่าย พ.ศ. 2546
ทอม แคลนซีย์ส โกสท์รีคอน 2 วางจำหน่าย พ.ศ. 2547 - มีการแต่งเนื้อเรื่องเกี่ยวกับสงครามเกาหลีครั้งที่ 2 ที่ได้เกิดขึ้นในปีนี้
ทอม แคลนซีย์ส สปรินเตอร์เซลล์: เคออสเธียวรี วางจำหน่าย พ.ศ. 2548
แอ็กต์ออฟวอร์: ไดเร็กต์แอ็กชัน วางจำหน่าย พ.ศ. 2548
บันเทิงคดีที่อ้างอิงถึงปีนี้ > ภาพยนตร์

ดับเบิลดรากอน เข้าฉาย พ.ศ. 2537
เพย์เช็ก (แกะรอยอดีต ล่าปมปริศนา) เข้าฉาย พ.ศ. 2546
เดอะแจ็คเก็ต (ขังสยอง ห้องหลอนดับจิต) เข้าฉาย พ.ศ. 2548
บันเทิงคดีที่อ้างอิงถึงปีนี้ > ภาพยนตร์สารคดี

เดธออฟอะเพรสซิเดนต์ เข้าฉาย พ.ศ. 2549 - มีเนื้อเรื่องที่สมมุติให้ จอร์จ ดับเบิลยู บุช ประธานาธิบดีสหรัฐคนที่ 43 ถูกลอบสังหารในวันที่ 19 ตุลาคมของปีนี้